CELEX: 32014D0924
Language: lt
Date: 1418688000000
Title: 2014/924/ES: 2014 m. gruodžio 16 d. Komisijos įgyvendinimo sprendimas, kuriuo leidžiama nukrypti nuo tam tikrų Tarybos direktyvos 2000/29/EB nuostatų dėl Kanados ir Jungtinių Amerikos Valstijų kilmės uosio ( Fraxinus L.) medienos ir žievės (pranešta dokumentu Nr. C(2014) 9469)

18.12.2014   
            
            
               LT
            
            
               Europos Sąjungos oficialusis leidinys
            
            
               L 363/170
            
         KOMISIJOS ĮGYVENDINIMO SPRENDIMAS
   2014 m. gruodžio 16 d.
   kuriuo leidžiama nukrypti nuo tam tikrų Tarybos direktyvos 2000/29/EB nuostatų dėl Kanados ir Jungtinių Amerikos Valstijų kilmės uosio (Fraxinus L.) medienos ir žievės
   
      
         (pranešta dokumentu Nr. C(2014) 9469)
      
   
   
      (2014/924/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalies pirmą įtrauką,
   kadangi:
   
               (1)
            
            
               pagal Direktyvos 2000/29/EB 5 straipsnio 1 dalį kartu su tos direktyvos IV priedo A dalies I skirsnio 2.3, 2.4 ir 2.5 punktais valstybės narės uždraudžia įvežti į Sąjungą Kanados ir Jungtinių Valstijų kilmės uosio (Fraxinus L.) medieną ir žievę, jei ji neatitinka tų punktų antroje skiltyje nustatytų specialių reikalavimų. Tie punktai vėliausiai buvo iš dalies pakeisti Komisijos įgyvendinimo direktyva 2014/78/ES (2);
            
         
               (2)
            
            
               2014 m. rugpjūčio 20 d. ir 2014 m. rugsėjo 9 d. raštais Kanada paprašė atidėti 1 konstatuojamojoje dalyje nurodytų punktų taikymą, kad ji galėtų pritaikyti savo eksporto sertifikavimo sistemas prie tų reikalavimų;
            
         
               (3)
            
            
               2014 m. rugsėjo 2 d. raštu Jungtinės Valstijos paprašė atidėti 1 konstatuojamojoje dalyje nurodytų punktų taikymą, kad jos galėtų pritaikyti savo eksporto sertifikavimo sistemas prie tų reikalavimų;
            
         
               (4)
            
            
               Kanada ir Jungtinės Valstijos nuo seno laikosi uosio (Fraxinus L.) medienai ir žievei taikomų sąlygų;
            
         
               (5)
            
            
               yra tikslinga leisti valstybėms narėms laikinai nukrypti nuo Direktyvos 2000/29/EB IV priedo A dalies I skirsnio 2.3, 2.4 ir 2.5 punktų dėl Kanados ir Jungtinių Valstijų kilmės uosio (Fraxinus L.) medienos ir žievės įvežimo. Ta nukrypti leidžianti nuostata turėtų būti leidžiama, jei užtikrinama, kad atitinkamos fitosanitarinės rizikos lygis yra priimtinas;
            
         
               (6)
            
            
               valstybės narės turėtų nedelsdamos pranešti Komisijai ir kitoms valstybėms narėms apie kiekvieną siuntą, neatitinkančią šio sprendimo sąlygų, kad padėtį būtų galima veiksmingai apžvelgti ir prireikus imtis veiksmų Sąjungos lygiu;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Leidimas numatyti nukrypti leidžiančią nuostatą
   1.   Nukrypstant nuo Direktyvos 2000/29/EB 5 straipsnio 1 dalies kartu su tos direktyvos IV priedo A dalies I skirsnio 2.3, 2.4 ir 2.5 punktais, valstybės narės gali leisti įvežti į savo teritoriją Kanados ir Jungtinių Amerikos Valstijų kilmės uosio (Fraxinus L.) medieną ir nuluptą žievę, atitinkančią šio sprendimo priede nustatytas sąlygas.
   2.   Nukrypstant nuo Direktyvos 2000/29/EB 5 straipsnio 1 dalies kartu su tos direktyvos IV priedo A dalies I skirsnio 2.5 punktu, valstybės narės gali leisti įvežti į savo teritoriją objektus iš Kanados ir Jungtinių Amerikos Valstijų kilmės uosio (Fraxinus L.) žievės, atitinkančius šio sprendimo priedo 4 punkte nustatytas sąlygas.
   2 straipsnis
   Fitosanitarinis sertifikatas
   Direktyvos 2000/29/EB 13 straipsnio 1 dalies ii punkte nurodytas fitosanitarinis sertifikatas išduodamas Kanadoje arba Jungtinėse Amerikos Valstijose. Jo skyriuje „Papildoma deklaracija“ pateikiama tokia informacija:
   
               a)
            
            
               pareiškimas „Pagal ES reikalavimus, nustatytus Komisijos įgyvendinimo sprendime 2014/924/ES (3)
               
            
         
               b)
            
            
               jei taikoma, nurodoma, kuri sąlyga tenkinama pagal priedo 1, 2 arba 3 punktą;
            
         
               c)
            
            
               jei taikoma, kenksmingaisiais organizmais neužkrėstos srities, kaip apibrėžta priedo 1, 2 arba 3 punkte, pavadinimas.
            
         3 straipsnis
   Pranešimas apie neatitikimą
   Valstybės narės praneša Komisijai ir kitoms valstybėms narėms apie kiekvieną siuntą, neatitinkančią priede nustatytų reikalavimų.
   Pranešama ne vėliau kaip per tris darbo dienas nuo tokios siuntos nustatymo dienos.
   4 straipsnis
   Galiojimo pabaigos data
   Šis sprendimas galioja iki 2015 m. gruodžio 31 d.
   5 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2014 m. gruodžio 16 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2014 m. birželio 17 d. Komisijos įgyvendinimo direktyva 2014/78/ES, kuria iš dalies keičiami Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, III, IV ir V priedai (OL L 183, 2014 6 24, p. 23).
   
      (3)  OL L 363, 2014 12 18, p. 170“;
   
      PRIEDAS
      1 STRAIPSNYJE NURODYTOS SĄLYGOS
      1 straipsnio 1 dalyje nurodyta uosio (Fraxinus L.) mediena ir nulupta žievė atitinka, jei taikoma, 1, 2 arba 3 punkte nustatytas sąlygas. Ta mediena ir žievė, kaip nurodyta 1 straipsnio 1 dalyje, ir kiti objektai iš uosio (Fraxinus L.) žievės, kaip nurodyta 1 straipsnio 2 dalyje, atitinka 4 punkte nustatytas sąlygas.
      
                  1.
               
               
                  Uosio (Fraxinus L.) mediena, nepriklausomai nuo to, ar įrašyta į KN kodų sąrašą Direktyvos 2000/29/EB V priedo B dalyje, įskaitant medieną, kuri nebėra natūralios apvaliosios medienos formos, atitinka vieną iš šių sąlygų:
                  
                              a)
                           
                           
                              ji yra kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų, arba
                           
                        
                              b)
                           
                           
                              yra aptašyta taip, kad nebūtų visiškai apvalios formos.
                           
                        Šis punktas netaikomas tokio pavidalo medienai:
                  
                              a)
                           
                           
                              drožlėms, kurios visos arba jų dalis gautos iš šių medžių,
                           
                        
                              b)
                           
                           
                              pakavimo dėžių, dėžučių, rėmų, statinių ir panašios taros, padėklų, dėžinių padėklų ir kitų krovimo skydų, padėklų apvadų, faktiškai naudojamų pervežant visų rūšių objektus, pavidalo pakavimo medžiagai iš medienos,
                           
                        
                              c)
                           
                           
                              medienai, naudojamai pleištuoti arba paremti ne medienos krovinį.
                           
                        
            
                  2.
               
               
                  Drožlių, kurios visos arba jų dalis gautos iš uosio (Fraxinus L.), pavidalo mediena, nepriklausomai nuo to, ar įrašyta į KN kodų sąrašą Direktyvos 2000/29/EB V priedo B dalyje, atitinka vieną iš šių sąlygų:
                  
                              a)
                           
                           
                              ji yra kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų, arba
                           
                        
                              b)
                           
                           
                              yra susmulkinta į ne didesnius kaip 2,5 cm storio ir pločio gabalėlius.
                           
                        
            
                  3.
               
               
                  Nulupta uosio (Fraxinus L.) žievė atitinka vieną iš šių sąlygų:
                  
                              a)
                           
                           
                              ji yra kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų, arba
                           
                        
                              b)
                           
                           
                              yra susmulkinta į ne didesnius kaip 2,5 cm storio ir pločio gabalėlius.
                           
                        
            
                  4.
               
               
                  Uosio (Fraxinus L.) mediena, drožlių, kurios visos arba jų dalis gautos iš uosio (Fraxinus L.), pavidalo mediena ir nulupta uosio (Fraxinus L.) žievė, kuriai taikomi 1, 2 arba 3 punktai, ir kiti objektai iš uosio (Fraxinus L.) žievės, kaip nurodyta 1 straipsnio 2 dalyje, turi būti apžiūrėti, iš jų paimti mėginiai ir atlikti tyrimai priklausomai nuo tų augalinių produktų ir kitų objektų savybių, siekiant užtikrinti, kad jie neužkrėsti Agrilus planipennis Fairmaire pagal tarptautinį fitosanitarinių priemonių standartą Nr. 23 dėl tikrinimo gairių (1).
               
            
         (1)  ISPM 23. 2005. Guidelines for inspections. Roma, IPPC, FAO.